Diari Oficial de la Generalitat Valenciana


Sumari del DOGV 8221, del 26-01-2018 (2018/688)

DECRET 5/2018, de 19 de gener, del Consell, pel qual es modifica el Catàleg de Forests de Domini Públic i Utilitat Pública de la Província de València en el terme municipal d'Enguera.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   8221

Data del DOGV
:   26-01-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/688


Data del document
:   19-01-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Decret

Correcció d'errades

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

DECRET 5/2018, de 19 de gener, del Consell, pel qual es modifica el Catàleg de Forests de Domini Públic i Utilitat Pública de la Província de València en el terme municipal d'Enguera. [2018/688]  
Josefa Pedrón Ferri, en representació de la mercantil Montes Navalón, SL, ha sol·licitat l'exclusió de 10,4050 hectàrees de la forest d'utilitat pública número 74, denominada Navalón, situada en el terme municipal d'Enguera i pertanyent al seu ajuntament, i ofereix com a contraprestació 12,3469 hectàrees de terrenys forestals de la seua propietat, de característiques forestals semblants, que passaran a formar part de la mateixa forest d'utilitat pública.  
Com a conseqüència del que s'ha exposat, la Conselleria d'Agricultura, Medi Ambient, Canvi Climàtic i Desenvolupament Rural ha instruït el corresponent expedient, de conformitat amb el que disposen els articles 16 i 17 de la Llei 43/2003, de 21 de novembre, de forests, i en els articles 11, 13, 24, 26 i 31 del Decret 98/1995, de 16 de maig, del Consell, en el qual han quedat acreditats els requisits exigits per l'article 16 de l'esmentada llei per a autoritzar l'exclusió i permuta d'una part de la forest catalogada, per la qual cosa és procedent accedir a la sol·licitud de la interessada i modificar el Catàleg de Forests de Domini Públic i Utilitat Pública mitjançant l'aprovació del corresponent decret.  
  
Per tot això, a proposta de la consellera d'Agricultura, Medi Ambient, Canvi Climàtic i Desenvolupament Rural, el Consell, prèvia deliberació, en la reunió del 19 de gener de 2018,  
  
DECRETE  
  
Primer. Descatalogació dels terrenys sol·licitats  
S'exclou una superfície total de 10,4050 hectàrees de la forest d'utilitat pública número 74 del Catàleg de Forests de Domini Públic i Utilitat Pública de la Província de València, denominada Navalón, situada en el terme municipal d'Enguera i pertanyent al seu ajuntament.  
Aquesta superfície està situada en la zona sud de la forest limítrofa amb l'enclavament número 1, denominat carrerada de Molina i Requena, concretament en el polígon 47, part de les parcel·les 37, 95, 96 i 101.  
  
El perímetre de l'enclavament número 1 en la zona permutada una vegada finalitzada aquesta, quedaria definit per les coordenades següents:  
  
Molló número X Y  
777 138708,56 7457800,43  
995 494347,12 1926940,52  
587 637771,61 8792742,17  
380 159108,41 7825806,22  
100 128306,30 6633504,47  
206 914054,47 4446558,32  
  
  
Segon. Autorització de la permuta  
S'autoritza la permuta acordada entre l'Ajuntament d'Enguera i la mercantil Montes Navalón, SL, de dues finques rústiques propietat de la mercantil, que formen part dels enclavaments número 24 i número 27 de la forest número 74 del Catàleg de Forests de Domini Públic i Utilitat Pública de la Província de València, denominada Navalón, propietat de l'Ajuntament d'Enguera, per terrenys de la forest limítrofs amb l'enclavament número 1 corresponents a part de les parcel·les 37, 95, 96 i 101 del polígon 47.  
  
Tercer. Catalogació dels terrenys oferits  
S'inclouen en la forest d'utilitat pública número 74 del Catàleg de Forests de Domini Públic i Utilitat Pública de la Província de València, denominada Navalón, propietat de l'Ajuntament d'Enguera, les parcel·les oferides per la mercantil Montes Navalón, SL, amb una cabuda de 12,3469 hectàrees.  
Els terrenys que es declaren d'utilitat pública i passen a formar part de la forest 74 del Catàleg de Forests de Domini Públic i Utilitat Pública de la Província de València són els que figuren en els plans i les escriptures de compravenda annexos a l'expedient.  
Les coordenades que defineixen la forest en la zona permutada una vegada inclosos els terrenys oferits seran les següents:  
  
Enclavament número 24, denominat El Planet, Juncar i els barrancs Inocentes, del Medio i Menores:  
  
Molló número X Y  
1 682887,45 4572264,13  
2 682785,17 6087341,98  
2a 682790,12 6337053,29  
2b 682751,76 5935371,97  
2c 682691,84 2964629,56  
2d 682648,91 3922583,04  
2e 682646,41 4270125,43  
2f 682666,17 3884426,52  
3 682645,09 3377989,66  
  
  
Enclavament número 27, denominat Benihuengo  
  
Molló número X Y  
15 133067,36 7817611,15  
95 746683,43 3471976,78  
58 671431,06 9110419,61  
51 748180,92 8506278,12  
17 293744,22 8555593,41  
80 877458,53 9557492,56  
33 589852,73 1606686,15  
08 613913,21 2982248,16  
99 150166,64 7063359,14  
31 764344,93 7769633,86  
95 632633,93 7976553,85  
34 021367,46 4499277,81  
53 657394,07 7596016,11  
  
  
Quart. Modificació del catàleg  
Després de l'exclusió i inclusió dels terrenys permutats, el Catàleg de Forests de Domini Públic i Utilitat Pública de la Província de València es modifica de la manera indicada en l'annex d'aquest decret i la resta de característiques queden inalterades.  
  
Cinqué. Formalització de la permuta  
La permuta haurà de ser elevada a escriptura pública, que s'inscriurà en el Registre de la Propietat i de la qual s'entregarà una còpia autoritzada a la secció forestal encarregada de la gestió de la forest perquè es modifique la delimitació administrativa i l'amollonament de la forest i perquè conste en el Catàleg de Forests de Domini Públic i Utilitat Pública.  
  
Sisé. Replantejament i senyalització  
La mercantil Montes Navalón, SL, haurà de col·locar i retirar en l'acte de replantejament, a càrrec seu, les fites que permeten delimitar la forest, d'acord amb l'alçament topogràfic realitzat per a l'expedient i les instruccions que reba de la Direcció Territorial de València de la Conselleria d'Agricultura, Medi Ambient, Canvi Climàtic i Desenvolupament Rural.  
  
Seté. Compensació econòmica  
La mercantil Montes Navalón, SL, renuncia a percebre la diferència del valor resultant de la permuta equivalent a 110,5 ?.  
  
Huité. Adequació del Registre de la Propietat i del Cadastre Immobiliari  
La mercantil Montes Navalón, SL, adequarà en el Registre de la Propietat la cabuda i la descripció de la finca de la seua propietat, i es farà constar el límit d'aquesta amb la forest d'utilitat pública número 74 del Catàleg de Forests de Domini Públic i Utilitat Pública de la Província de València pels seus límits. Es procedirà de la mateixa manera respecte al Cadastre Immobiliari.  
  
  
DISPOSICIÓ FINAL  
  
Única. Efectes  
Aquest decret produirà efectes des de l'endemà de la publicació en el Diari Oficial de la Generalitat Valenciana.  
  
Contra aquest decret, les persones interessades podran interposar recurs contenciós administratiu en el termini de dos mesos comptadors a partir de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen l'article 10 i concordants de la Llei reguladora de la jurisdicció contenciosa administrativa.  
  
Tot això sense perjuí de la interposició del recurs potestatiu de reposició davant del Consell, en el termini d'un mes des de l'endemà de la publicació en el Diari Oficial de la Generalitat Valenciana, d'acord amb el que disposen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 19 de gener de 2018  
  
El president de la Generalitat,  
XIMO PUIG I FERRER  
  
La consellera d'Agricultura, Medi Ambient,   
Canvi Climàtic i Desenvolupament Rural,  
ELENA CEBRIÁN CALVO